

**A Magyar Agrár- és Élettudományi Egyetem (MATE) pályázatot hirdet**

Hallgatói szolgáltatásokért felelős asszisztens

munkakör betöltésére.

**A jogviszony időtartama:**

Határozatlan idejű

**Foglalkoztatás jellege:**

Teljes munkaidő

**A munkavégzés helye:**

Pest megye, 2100 Gödöllő, Páter Károly utca 1.

Pest megye, 1118 Budapest, Villányi út 29-43.

**A munkakörbe tartozó lényeges feladatok:**

* Tájékoztatás nyújtása az egyetemen elérhető hallgatói juttatásokról, a kollégiumi létről, karriertervezésről, tehetséggondozásról, valamint a sportolási lehetőségekről, sportrendezvényekről a hallgatók részére
* A hallgatók beilleszkedésének és előrehaladásának támogatása a felsőfokú tanulmányaik során az egyetemi beiratkozástól kezdve a munkaerőpiacra történő kilépésig
* Álláshirdetésekről, gyakornoki, pályázati és ösztöndíj lehetőségekről történő információk átadása
* Karrier-, valamint pályaorientációs tanácsadás és önéletrajz írás/állásinterjúra felkészítés
* Tréningek szervezése, lebonyolítása
* Alumni (öregdiák) rendszerrel kapcsolatos operatív feladatok ellátása
* Alumni rendezvények szervezése és lebonyolítása
* Vállalati kapcsolattartás, céges látogatások szervezése
* Hallgatói szolgáltatások szervezése
* Állásbörze szervezésében való részvétel

**Pályázati feltételek:**

* Humán területen szerzett felsőfokú végzettség
* 1-3 éves szakmai tapasztalat
* Társalgási szintű angol nyelvtudás
* B kategóriás jogosítvány
* MS Office felhasználó szintű ismerete
* Cselekvőképesség, büntetlen előélet
* Magyar állampolgárság, vagy külön jogszabály szerint szabad mozgás és tartózkodás jogával rendelkező, illetve bevándorolt vagy letelepedett személy státusz

**A pályázat elbírálásánál előnyt jelent:**

* Pszichológus vagy tanácsadói szakképzettség
* Felsőoktatásban szerzett tapasztalat

**A pályázat részeként benyújtandó iratok, igazolások:**

* Részletes szakmai önéletrajz
* Motivációs levél a bérigény megjelölésével
* Iskolai végzettséget, esetleges szakképzettséget, nyelvvizsgát igazoló okiratok másolata
* Három hónapnál nem régebbi hatósági erkölcsi bizonyítvány, vagy a bizonyítvány megkéréséről szóló postai feladóvevény másolata, vagy tudomásulvételi nyilatkozat arról, hogy amennyiben kiválasztásra került, úgy 3 hónapnál nem régebbi, eredeti hatósági erkölcsi bizonyítványt kell az alkalmazás előtt benyújtania,
* Nyilatkozat arról, hogy a pályázat elbírálásában résztvevők a pályázati anyagba betekinthetnek

**A pályázat beérkezésének határideje:** 2021.10. 04.

**A munkakör betölthetőségének időpontja:**

A munkakör a pályázat sikeres lezárását követően azonnal betölthető.

**A pályázatok benyújtásának módja:**

* Az [andresin.szilvia@uni-mate.hu](mailto:andresin.szilvia@uni-mate.hu) e-mail címen keresztül. A tárgyban kérjük megjelölni a betöltendő munkakör elnevezését: „Hallgatói szolgáltatásokért felelős asszisztens” és a pályázat azonosító számát: MATE-K/3420-1/2021

**A pályázat elbírálásának módja, rendje:**  
A MATE szervezeti és működési szabályzatában és a foglalkoztatási követelményrendszerben rögzítettek szerint.

Gödöllő, 2021.09.08.